62023CO0558_INF
Unionin tuomioistuimen määräys (yhdeksäs jaosto) 8.4.2024 –[Dramanova] (
i
)
(asia C‑558/23) (
1
)
Ennakkoratkaisupyyntö – Unionin tuomioistuimen työjärjestyksen 53 artiklan 2 kohta ja 99 artikla – Tutkittavaksi ottamisen edellytysten selvä puuttuminen – Vastaus, joka on selvästi johdettavissa oikeuskäytännöstä – Immateriaalioikeudet – Immateriaalioikeuksia loukkaava toimi – Rikosoikeudelliset ja hallinnolliset seuraamukset – Laillisuusperiaate
Perusoikeudet – Perusoikeuskirja – Legaliteettiperiaate – Tavaramerkin käyttäminen elinkeinotoiminnassa ilman suostumusta – Kansallinen lainsäädäntö, jossa sama menettely luokitellaan sekä rikoksena rangaistavaksi teoksi että hallinnolliseksi rikkomukseksi – Rikoslainsäädännössä ja tavaramerkkilainsäädännössä samanlaisin sanamuodoin kuvailtu rikkominen – Rajaamisperusteiden puuttuminen – Tutkittavaksi ottaminen
(Euroopan unionin perusoikeuskirjan 49 artiklan 1 kohta)
(ks. 38–40 kohta ja määräysosan 2 kohta)
Määräysosa
1)
Rayonen sad Lukovitin (Lukovitin piirituomioistuin, Bulgaria) 6.9.2023 tekemällään päätöksellä esittämän ennakkoratkaisupyynnön ensimmäisen ja toisen kysymyksen tutkittavaksi ottamisen edellytykset selvästi puuttuvat.
2)
Euroopan unionin perusoikeuskirjan 49 artiklan 1 kohtaa on tulkittava seuraavasti:
Rikosoikeudellinen laillisuusperiaate ei ole esteenä kansalliselle lainsäädännölle, jossa säädetään, että jos tavaramerkkiä käytetään elinkeinotoiminnassa ilman kyseisen tavaramerkin yksinoikeuden haltijan suostumusta, sama menettely voidaan luokitella sekä hallinnolliseksi rikkomukseksi että rikoksena rangaistavaksi teoksi, ja johon ei sisälly kriteerejä eron tekemiseksi hallinnollisen rikkomuksen ja rikoksena rangaistavan teon välillä, koska lainvastainen menettely kuvataan rikoslainsäädännössä ja tavaramerkkilainsäädännössä käyttäen samoja sanamuotoja.
(
i
)	Tämän asian nimi on kuvitteellinen nimi. Se ei vastaa asian minkään asianosaisen todellista nimeä.
(
1
)	EUVL C 644, 13.11.2013.